نورستان ولایتی نینگ وانت وایگل تومنی طالبان قولیگه توشدی
نورستان ولایتی نینگ مطبوعات دفتریدن ترقه تیلگن بیانات نینگ معلوم قیلیشیچه ، توناون کیچه کیچ قورون ، طالبان گروهی یاشیرینچ بیر شکلده اوشبو ولایت وایگل اولوسوالیگیده هجوم یولگه قوییب ، مذکور اولوسوالیک نی قول لریگه کیلتیرگن لر.
نورستان نینگ محلی مقام لری ، وایلگل اولوسوالیگی ، تاغلی بیر منطقه بولگنی سبب لی ، تیلفون و مخابره سیستمی هم ایش دن قالگنی نی ایتگن لر.
خود شو معما باعث ، حاضر گه قدر مذکور هجوم نتیچه سیده ، تلفات رقمی هم انیقلنمه گن.
نورستان محلی مقام لری ، مذکور اولوسوالیک نی قیته دولت حاکمیتی ده کیلتیریش لری اوچون مرکزی حکومت دن حربی کوچ همده قورال یراق ایسته گن لر.
شونده ی بیرحالده طالبان گروهی هم ، توناون کیچه ، آغیر و ینگیل قورال لردن فایده لب ، افغان کوچلری نینگ مذکور اولوسوالیک دن قاچیریب اوز قول لریگه کیلتیرگن لیگی نی معلوم قیلگن.
ایتیلیشیچه ، وایگل اولوسوالیگی قریب تورت ییل آلدین هم طالبان نینگ خود توناون کیچه ده گی هجومی بیلن یوزمه یوز بولگن ایدی . مذکور هجوم ده افغان و امریکا کوچلری نینگ 9 عسکرلری هم هلاک بولیب ، وایگل اولوسوالیگی طالبان قولیگه کیلگن ایدی.
نورستان ولایتی عموماً آلگنده تاغلی بیر ولایت بولیب ، پاکستان بیلن هم چیگره سی بار. افغانستان حکومتی هم او منطقه لرده یخشی بیر روشده نظارتی یوقلیگی هم ایتیله دی.
pes_Arab azb_Arab azb_Arab pes_Arab azb_Arab azb_Arab azb_Arab pes_Arab